Չկա այնպիսի իշխանություն, որը կգա ու միանգամից դրախտ կկառուցի երկրի վրա։ Հենց թեկուզ այն պատճառով, որ ոչ ոք չգիտի, թե ինչ է իրենից ներկայացնում այդ դրախտ կոչեցյալը։ Դեռեւս հինգերորդ դարում Ավգուստին Երանելին՝ քրիստոնեության ամենահեղինակավոր քարոզիչներից ու մտածողներից մեկը, պնդում էր, որ Դրախտն աննկարագրելի է մարդկային տերմիններով, եւ անըմբռնելի մարդկային երեւակայության համար։ Հենց Ավգուստինը առաջինը գործածեց աստվածաբանության մեջ ineffabilis (անասելի, աննկարագրելի) հասկացությունը։